Fransiya chempionatining 33-turidan o‘rin olgan "Bastiya" – "Lion" uchrashuvi bekor qilindi. Uchrashuvda hisob 0:0 ko‘rinishda bo‘lganda, tanaffus vaqtida mezbon jamoa muxlislari va "Lion" o‘yinchilari o‘rtasida janjal chiqqan. Muxlislar futbolchilar tanaffusga ketayotgan vaqtda "Lion" darvozaboni Antoni Lopeshga tajovuz qilishga uringanlar. Mojaroga o‘yinchilar va maydon xodimlari aralashishgan. Shundan keyin uchrashuv delegati o‘yinni to‘xtatishga qaror qilgan.